કાયમી ધોરણે ગર્ભનિરોધ કરવું હોય તો હાલમાં સર્જિકલ ઓપ્શન્સ જ છે. જોકે હવે રિસર્ચરોએ એવું ઈન્જેક્શન શોધ્યું છે જે લાંબા સમય સુધી ગર્ભધારણ અવરોધીને લોન્ગ ટર્મ ફેમિલી પ્લાનિંગમાં મદદ કરી શકે છે. અમેરિકાની કેલિફોર્નિયા ઈન્સ્ટિટ્યૂટ ઓફ ટેક્નોલોજીના રિસર્ચરોએ લેબોરેટરીમાં ખાસ પ્રકારના વાઈરસ દ્વારા પેદા થતાં હોર્મોન્સની મદદથી ઉંદરોમાં રીપ્રોડક્ટિવ ક્ષમતા ઘટાડી દીધી છે.